cyanic-selkie/wikianc huggingface dataset:
Ragnar G. Koffeld
Ragnar Koffeld har vært veldig plaget med skader, og spilte ikke fotball mellom juli 2006 og juni 2008.
Osmose
Osmose er diffusjon av molekyler (ofte vann) gjennom en halvgjennomtrengelig (semipermeabel) membran. Det vil oppstå et osmotisk trykk og en strøm av de molekylene som kan passere membranen fra et område med en løsning med høy konsentrasjon til et område med lav konsentrasjon. Over tid vil dermed områdene på begge sider av membranen ha lik konsentrasjon av stoff som kan gå gjennom denne. Større molekyler kan derimot bli stengt ute. Cellemembraner er doble fosfolipidmembraner og er eksempel på halvgjennomtrengelige membraner der osmose forekommer.
Kåre Lerum
Lerum er utdannet ved hermetikkfagskolen i Stavanger, der han var ferdig i 1959. I 1976 overtok han familiebedriften A/S Lerums Saftfabrikk. Han var konsernsjef for Lerum-konsernet til 2004.
Ljan
Ljan (uttales «jan») er et boligstrøk i Oslo. Det ligger i sydvestre del av bydel Nordstrand, i skråningen over Bunnefjorden. I sør renner Ljanselva, med utspring fra Lutvann og utløp i Bunnefjorden, gjennom Liadalen, som utgjør grensen mot bydel Søndre Nordstrand. Langs Bunnefjorden ligger tre badeplasser, Hvervenbukta, Ljansbadet og Katten, samt en mengde private badehus. Grensene i nord og øst er mindre konkret, og følger grensene mellom skolekretsene Ljan og Nordstrand. Navnet kommer fra de gamle Ljan-gårdene, men betydningen er ukjent.
Skutskär
Skutskär ligger ved Dalälven helt nord i Uppland, cirka 15 kilometer sørøst for Gävle.
Risstubben (Oslo)
Risstubben (1–7, 2–8) er en vei på Ris i bydel Vestre Aker i Oslo. Den begynner som blindvei på nordsiden av Torgny Segerstedts vei og går nordøstover til Risalleen. Den hadde forbindelse med Ring 3 før en omlegging av sistnevnte.
Ladested
Den historiske prosessen var vanligvis at et strandsted fikk tollbod, deretter formell status som ladested og senere kjøpstad.
Formalia
De særlige rettighetene som kjøpstedene og ladestedene hadde, ble innskrenket med handelsloven av 1842. Privilegiene ble begrenset, og i 1857 kom det ytterligere lovbestemmelser som innebar at kjøpstedenes og ladestedenes monopol i realiteten ble opphevet. Fra dette tidspunkt kunne handel drives lovlig på landet.
Richard Stockton
Richard Stockton (født 1. oktober 1730 nær Princeton i New Jersey, død 28. februar 1781 i Princeton i New Jersey) var en advokat, jurist og politiker som signerte den amerikanske uavhengighetserklæringen.
Xàtiva
Historie
Xàtiva, som het Saetabis på latin, var kjent i romersk tid for sine silkefabrikker, nevnt av de latinske poetene Ovid og Catullus. Xàtiva var også senere kjent som det første tidlige europeiske senteret for papirproduksjon, dokumentert til 1151, en teknologi som ble innført av arabere.
Byens mørkeste tid kom da den havnet i hendene på Filip V av Spania som etter at seier i slaget ved Almansa i løpet av den spanske arvefølgekrigen beordret at byen skulle brennes ned. Navnet ble endret til San Felipe. Som minne om denne avskyelige hendelsen henger portrettet av monarken oppned i det lokale museet L'Almodí.
Jenisejbukta
Bukta begynner i fortsettelsen av Jenisej-elvas utløp, og utvider seg til en bredde på rundt 50 kilometer. Den er 250 km lang og går grovt sett i retning nord-sør.
Jenisebukta er frosset over rundt ni måneder i året, og selv om sommeren er den nesten aldri helt fri for isflak. Om vinteren blir skipsrutene i bukta og oppover Jenisej til havnebyen Dudinka holdt åpne av isbrytere.
Romsås senter (Oslo)
Romsås senter (1–7, 2–8) er en vei på Romsås i bydel Grorud i Oslo, navngitt etter Romsås senter. Den fungerer som kjørevei fra Odvar Solbergs vei gjennom kjelleretasjen på kjøpesenteret og ut til Ravnkollbakken.
NyMusikk
Ny Musikks hovedformål er å «fremme den radikale, eksperimentelle og sjangeroverskridende musikken i hele Norge.»
Vardø Idrettslag
Historikk
Klubben ble stiftet 4. september 1911 som Vardø Idrettsforening. I 1934 brøt en del ut og stiftet Vardø Arbeideridrettslag. I 1947 slo disse to klubbene seg sammen og dannet Vardø Idrettslag.
Riksväg 95
Veien er del av Silvervägen (Bodø – Skellefteå, 506 km) og strekningen vest for Arvidsjaur er del av Barents väg (Bodø – Haparanda – Murmansk)
Eliteserien i ishockey for junior U-19
Lag 2011/12 sesongen
•  Lillehammer U19/NTG •  Storhamar U19 •  Lørenskog U19 •  Manglerud Star U19 •  Vålerenga U19 •  Frisk Asker U19
HD 209458 b
Gasskjempen er en «hot Jupiter» som går i en bane nær moderstjernen. Banens radius er 7 101 000 km eller 0.047470 astronomiske enheter. Dette er 1/8 av radiusen til banen til planeten Merkur. Et år på HD 209458 b er 3.52474541 jordiske år og overflatetemperaturen er på ca. 1,000 °C.
Massen er 220 ganger massen til jorden (0,69 jupitermasser) og volumet er omtrent 2,5 ganger så stort som Jupiters.
Notepad++
Brukerrettighetene er definert av GNU General Public License.
Æser
I Ynglingesagaen skrev Snorre at æsene var fra Asia. På bakgrunn av Ynglingesagaen fremsatte Thor Heyerdahl en hypotese om at Odin flyktet fra Azov ved Svartehavet med sitt følge foran en fremadstormende romersk hær og slo seg ned i Norden i århundret før Kristi fødsel. Gjennom de arkeologiske utgravningene i Asov våren 2001 ville Heyerdahl - i følge med Islands president, Olafur Ragnar Grimsson og den islandske professoren Jónas Kristjánsson - finne ut om det fant sted en kulturendring der som tidsmessig falt sammen med romernes seier over det lokale kongedømmet ved Asovsjøen.
Horace Herring
Herring vant en olympisk sølvmedalje i boksing under OL 1948 i London. Han kom på andreplass i vektklassen, weltervekt opp til 67,0 kg. I finalen tapte han til Július Torma fra Tsjekkoslovakia
Samtidsmusikk
Samtidsmusikk brukes som en fellesnevner for kunstmusikk i det 20. og 21. århundre. Den blir ofte regnet som en stil innen den vestlige musikken, men også komponister fra andre deler av verden faller inn under samtidsmusikken.
Siden 1980-årene har det blitt dannet en rekke ensembler i Norge som fremfører nyskrevet musikk, blant andre Oslo Sinfonietta, Cikada, asamisimasa, Poing og BIT20 Ensemble.
Xue Fucheng
Forfatterskap
Han skrev en dagbok de siste fire årene i keiserens tjeneste, og den beskriver hans diplomatiske aktiviteter og hans inntrykk av de vestlige land.
Xue var forkjemper for innføringen av vestlig teknologi i KIna, og beskriver sitt møte i utlandet med ny teknologi som for eksempel telefonen.
Minnesmerke
Hans gamle hjem i Wuxi ble i 2001 tilføyd på Folkerepublikken Kinas liste over kulturminner. Det har en tradisjonell kinesisk gårdsplass og hage, en biblioteksbygning, en frilufts operascene og et biljardrom.
José Song Sui-Wan
José Song Sui-Wan (1941–2012) var katolsk misjonær i Amazonas i Brasil og biskop av São Gabriel da Cachoeira.
Shannon Larratt
Magasiner
Andre magasiner han var i er VideoText Journal, Wired, Tattoo Savage, The Gargoyle, The Picture, Piercing Bible, Stuff, Fetish, Friday, GQ, Details, DS, Fashion Theory, CyberZone, Biba, Unity, Tatowier, Nyan2club, Skin&Ink, NetGuide, the Net og Playgirl.
Avis
Innhold
En avis består dessuten av betalt spalteplass som kalles for annonser eller kunngjøringer. Annonser er for de fleste aviser den viktigste inntektskilden.
Historie
Se utdypende artikkel om Norsk avishistorie I Danmark-Norge var det forbudt å produsere aviser med nyheter utenfor København. De første norske avisene var derfor nærmest annonseaviser. Norges eldste avis er Norske Intelligenz-Seddeler fra 1763, utgitt av boktrykker S. C. Schwach. Den eldste norske avisen som fortsatt utgis, er Adresseavisen, startet 3. juli 1767 som Kongelig allene privilegerede Trondhiems Adresse Contoirs Efterretninger.
Grunnloven av 1814 gjorde slutt på pressesensuren i Norge, § 100 sier at «Ytringsfrihed bør finde Sted». Dette muliggjorde en mer samfunnskritisk avis- og bladflora, til dels i folkeopplysningens navn. Dermed kunne Wulfsberg i 1819 utgi Morgenbladet, som dermed var Norges første dagsavis, og i dag en ukeavis.
Andre verdenskrig
I 1943 var antallet aviser nede i 118. Men mens antall titler var mer enn halvert, holdt opplaget seg. Dermed økte opplaget sterkt for de avisene som fikk komme ut, og også abonnenter og annonsører fulgte med over til de gjenværende avisene. Annonseprisene økte, mens størrelsene krympet kraftig grunnet den strenge papirrasjoneringen. Avisene som fikk komme ut, økte inntektene betydelig, noe som fikk følger for debatten om avisenes lojalitet da krigen var slutt.
Hole kirke
Hole kirke er en langkirke av stein fra rundt år 1200 i Hole kommune i Buskerud. Bare deler av skipet er bevart fra den opprinnelige middelalderkirken. Dagens utseende er i hovedsak basert på restaureringen i 1954, etter lynnedslag og brann i 1943.
Hole kirke ligger på en liten høyde og rett ved Hole prestegård (gnr. 224/1), nord på Røysehalvøya i Hole kommune. Noe lavere i terrenget og noen få hundre meter nordvest for kirken ligger også den gamle storgården Helgeland (gnr. 225/1 i Hole), som er opphavet til navnet Helgelandsmoen, der tidligere Helgelandsmoen leir lå. Kirkestedet ligger også kun få kilometer sørvest for Norderhov kirke, som har vært den mest dominerende kirken på Ringerike gjennom århundrene.
Historie
Den opprinnelig romanske steinkirken hadde rektangulært skip og smalere, rektangulært kor. Det har ikke vært skillemur mellom skip og kor, så koret har åpnet seg i full bredde mot skipet. Kirken ble påbygget et tårn i vest i 1660 og et sakristi på korets nordside i 1696. I 1736–1737 ble den kraftig ombygget; koret ble fjernet og kirka fikk tilført tre korsarmer av laftet tømmer. Videre gjennomgikk kirken omfattende reparasjoner og oppussing i årene 1826–1829.
Brann og gjenreisning
Den gjenreiste kirken er oppført av sandstein fra distriktet og består av et langt, rektangulært skip og et smalere, nærmest kvadratisk kor i øst. Sakristiet står på korets nordside. Skipet har saltak og takrytter med høyt spir. Skipet har portaler mot nord og sør, og foran hver av portalene står et våpenhus med saltak. Middelalderens steinmurte skip står inntil nybyggets vestgavl og utgjør et kapell med dør til den nye kirken.
Benjamin Spilsbury
Etterpå begynte han på Jesus College i Cambridge, og han spilte fotball for Cambridge University fra 1884 til 1887. I sitt siste år på universitetet var han også kaptein for laget.
Carsten Tank Nielsen
Carsten Tank Nielsen er navnet til flere personer:
Lewis Binford
I 2009 var Binford foreleser ved Truman State University, Kirksville, Missouri.
Midgard (Tolkien)
Mye informasjon om Midgard er basert på verker som Tolkien aldri fullførte.
Navnet
Tolkien begynte å bruke ordet «Midgard» tidlig i 1930-årene istedenfor «De store landene», som han egentlig hadde tenkt å bruke. «Midgard» ble brukt av Tolkien for å beskrive landene øst for den store sjøen (Belegaer), eksklusive Aman – men inklusive Harad og andre dødelige land som ikke blir nevnt i hans historier.
Geografi
Endor var opprinnelig et slags stort, symmetrisk «skjema» som ble ødelagt av Melkor. Symmetrien ble definert av to store sub-kontinenter – et i nord og et i syd. Begge to hadde to lange fjellkjeder i de østlige og vestlige områdene. Fjellkjedene ble gitt navn som var basert på farger: Hvitfjellene, Blåfjellene, Gråfjellene og Rødefjellene. Androth er et huleområde i fjellkjeden Mithrim.
Olaf Olsvik
Karriere og rusmiddelavhengighet
Olsvik produserte og importerte klær fra Asia og var suksessfull i tekstilbransjen. Etter en skilsmisse i 1987 hadde han problemer med å sove på nettene. Han ble deretter i et legebesøk forskrevet Vival (diazepam), ett beroligende medikament i gruppen benzodiazepiner. Dette skulle hjelpe han med søvnproblemet, men etterhvert ble Olsvik avhengig, han mistet kontroll over sitt inntak. Senere begynte han også med flere midler, blant annet kokain og amfetamin, og under jappetiden besto privatlivet hans av «ville fester, dyre biler, Rolex-klokker og luksusprostituerte». Han opprettholdt rusmiddelbruket sitt i skjul for sine arbeidsgivere og familie. "I næringslivet lærer man seg å skjule misbruket. Jeg falt av stolen og sovnet under møter uten at noen reagerte. Jeg løy om at jeg hadde sukkersyke, og hadde alltid rene og dyre klær. På den måten opprettholdt jeg fasaden. —Olaf Olsvik til Dagbladet (26. mars 2009)"
Liste over Koreas monarker
Gojoseon (ca. 2333 f. Kr. - 108 f. Kr.)
Gojoseon var det første koreanske kongedømmet. Legenden vil ha det til at det ble grunnlagt av Dangun Wanggeom i 2333 f. Kr., men det hersker usikkerhet knyttet til årstallet. Arkeologiske funn fra Bronsealderen viser funn fra Gojoseon-kulturen i det nordlige Korea og Liaoning. Fra 9. århundre til 4. århundre f. Kr. gir ulike historiske og arekeologiske funn bevis for Gojoseons utvikling. Kina beskrev Gojoseon som en nasjon mellom 400 f. Kr. og 300 f. Kr. noe som støttes av andre og senere kilder.
Henrik Ingebrigtsen
Familie
Henrik giftet seg med Liva Børkja Ingebrigtsen i 2018. Sammen har de døtrene Olivia (f. 2016) og Charlotte (f. 2018).
Før 2012
Ingebrigtsen var tidligere en lovende langrennsløper på juniornivå, og ble i 2008 norgesmester på 10 kilometer fristil i Junior-NM i Stokke.
2013
I U23-EM i Tammerfors var Ingebrigtsen favoritt på 1,500 meter, men falt og klarte ikke å kvalifisere seg til finalen. Han løp istedenfor 5,000 meter senere samme dag og spurtvant et taktisk løp med tiden 14.19,39. Han ble norgesmester på 800 meter i NM i friidrett 2013, men endte på fjerdeplass på samme distanse i NM i friidrett innendørs 2013. Han var også med på Sandnes ILs lag som vant gull på 4 × 1500 meter i NM i stafetter 2013 i Sandnes.
Storfallet kraftverk
Verket startet produksjonen i 1915 og fullstendig ombygget i 1990.
Sør-Varanger
Næringsliv
Kirkenes ligger geografisk sentralt plassert i Barentsregionen, og er i dag et viktig knutepunkt i utvikling av næringsmessig samarbeid med det nordvestlige Russland. De viktigste næringene i Kirkenes er havnerelaterte, skipsreparasjon og -service samt ulike virksomheter rettet mot det nordvestlige Russland. Forsvaret er også en viktig arbeidsgiver for kommunen hvor Garnisonen i Sør-Varanger er den største enkeltenheten. Lokalavisen i Sør-Varanger heter Sør-Varanger Avis
Russland har et generalkonsulat i Kirkenes. Det ligger også et grensekommissariat i Kirkenes som skal overvåke at grenseavtalen mellom Norge og Russland blir håndhevet. Det finnes et tilsvarende russisk grensekommissariat. For tiden er det Oberst Ivar Magne Sakserud som har posisjonen som den norske grensekommissæren.
Topper i Sør-Varanger over 400 moh
9. Fugletinden (Loddejárskáidi) 409 moh
10. Stortoppen (Bøkfjord / Ucha Vináš) 408 moh.
13. Govdoaivi (Midtfjellet) 405 moh.
Henrik Ingebrigtsen
2019
I Bislett Games løp han inn til ny norsk rekord på 3000 meter, med tiden 7:36,85, og slo med det Marius Bakkens gamle rekord fra 2001 med nesten 4 sekunder. Han vant 5000 meter under NM i friidrett 2019, og representerte Norge under Lag-EM i friidrett 2019 (1. divisjon), der han kom på andreplass på 3000 meter, bak Isaac Kimeli fra Belgia.
Fota Island
Fotahuset
Fotahagene består av en botanisk hage med trær og busker, høye murer og terrasser. Hagen har mange sjeldne og eksotiske busker og trær, i tillegg til en stor rosehage.
Kroppsmodifikasjon
Kroppsmodifikasjon, på engelsk også kalt body-mod, er en varig eller forbigående forandring av menneskekroppen påført av ikkemedisinske, kosmetiske (estetiske) og kulturelle grunner.
Sør-Varanger
Forsvaret
Forsvaret har hatt en sterk tilstedeværelse i kommunen, spesielt i etterkrigstiden. Garnisonen i Sør-Varanger (GSV) ligger på Høybuktmoen. GSV har som hovedoppgave å bevokte den 196 km lange grensen mot Russland.
Olsenbanden jr. – Første kupp
Serien startet med svært gode seertall, henholdsvis 621 000 og 620 000 seere på de to første episodene. Ved femte gangs visning i 2012 var seertallene betraktelig lavere, med 58 000 seere på første episode.
Liste over Koreas monarker
Keiserdømmet Korea (1897 - 1910)
Gojong proklamerte Keiserdømmet Korea i 1897. Teknisk skulle keiserne refereres til med deres navn etter kongeperioden og ikke etter tempelnavnet. Keiser Gojong's herskerperiode var «Gwangmu», mens Sunjong's regime fikk navnet «Yunghui».
Politisk korrekthet
Bakgrunn og definisjoner
Politisk korrekt som en trussel mot ytringsfrihet kommer fra sosialt konformitetspress. Loury definerer politisk korrekthet som «en sosial konvensjon som begrenser hva som sies offentlig» («a social convention of restraint on public expression»). Politisk korrekthet kan lede til selvsensur av frykt for å bli utstøtt. Loury understreker at politisk korrekthet er nytt som merkelapp selv om fenomenet ikke er nytt: Alle sosiale fellesskap har normer for hva som er passende atferd på sensitive områder. Politisk korrekthet har også vært fremholdt som en trussel mot akademisk frihet inkludert professorenes rett til å velge pensum til sin undervisning. Det har vært argumentert med at politisk korrekthet svekker kvaliteten på staben ved universitetene gjennom positiv diskriminering for eksempel ved at kvinner blir foretrukket selv om de ikke er best kvalifisert. Kritikerne av påstått politisk korrekthet mener at politisk korrekt uholdbare metoder, for eksempel trakassering og trusler i stedet for åpen debatt, for å vinne frem.
Auguste Charlois
Da han var 46 år gammel ble han myrdet av sin svigerbror (broren til hans første hustru), som bar nag til han fordi han hadde giftet seg på nytt. Svigerbroren ble kjent skyldig og dømt til livsvarig straffarbeid i Ny-Caledonia.
George Lewis Rickard
George Lewis «Tex» Rickard (født 2. januar 1870 i Kansas City i Missouri i USA, død 6. januar 1929 i Miami i Florida) var en amerikansk boksepromotor og grunnleggeren til NHL-laget New York Rangers.
VM i friidrett innendørs 1991
200 m
<br style="clear:left;" />
Knutsen & Ludvigsen (film)
Knutsen & Ludvigsen er en norsk barne-komedie fra 1974 om Knutsen og Ludvigsen. Regi er ved Ola Winger. Rollene som Knutsen og Ludvigsen spilles av Harald Heide-Steen jr. og Rolf Just Nilsen.
Antonio Bibalo
Bakgrunn
Antonio Bibalo var utdannet i piano ved konservatoriet i Trieste der han tok diplom i 1946. Han var tysk krigsfange under andre verdenskrig. Han studerte i London (1953) under Elizabeth Lutyens, en av tolvtone-pionerene.
Nathanael Greene
Krigens tidlige år
Greene var viktig blant de som anbefalte en retrett fra New York og å brenne ned byen slik at britene kanskje ikke kunne bruke den. Han fikk kommandoen over Fort Lee på New Jersey–siden av Hudsonelva. Han etterfulgte general Israel Putnam den 25. oktober 1776 som kommandant av Fort Washington på den andre siden av elva fra Fort Lee. Han fikk ordre fra Washington om å forsvare Fort Washington til det ekstreme, og kongressen vedtok en resolusjon som sa det samme, men senere skrev Washington til ham at han skulle bruke skjønn. Greene gav oberst Magaw som var i umiddelbar kommando, å forsvare stedet til han hørte fra ham igjen og forsterke det for å møte general Howes angrep. Skylden for tapet av fortene ble lagt på Greene, men tilsynelatende uten at han mistet tillit hos Washington som selv tok ansvaret.
COROT-7b
COROT-7b (tidligere benevnt COROT-Exo-7b) er en annonsert eksoplanet i bane rundt stjernen COROT-7 i stjernebildet Enhjørningen 489 lysår fra jorden. Den ble først oppdaget fotometrisk av det franskledete COROT-oppdraget og rapportert i februar 2009. Frem til offentliggjøringen av Kepler-10b i januar 2011 var den den minste eksoplaneten som hadde fått fastsatt diameteren, en diameter på 1,58 jordradier.
Lampronia
Lampronia spp. er en slekt av sommerfugler som hører til familien knoppmøll (Prodoxidae). Alle nordeuropeiske knoppmøll blir regnet til denne slekten.
Levevis
Hunnene legger egg på ulike urter, busker og løvtrær. Livssyklusen er dårlig kjent for mange av artene, men trolig legges eggene på knopper, skudd eller blomster, og larvene utvikler seg inne i disse. De overvintrer som unge larver og fullfører utviklingen neste vår, gjerne på nye skudd. Noen arter kan gjøre en del skade i bærdyrking. De voksne sommerfuglene flyr om dagen.
Storm (navn)
Utbredelse
Storm har fra 2014 norsk navnedag 14. august.
Fjerdvatnet
Fjerdvatnet (lulesamisk: Skilggajávrre), også kalt Kråkmovatnet, er en innsjø i Hamarøy kommune i Nordland omtrent 15 kilometer sørøst for Innhavet.
Tysk Sydvest-Afrika
Tysk Sydvest-Afrika (Deutsch-Südwestafrika) var en av de større tyske koloniene i Afrika og den eneste som fikk en tallmessig betydelig innvandring fra Tyskland. Det tilsvarer dagens Namibia, hvor det fremdeles lever en tyskspråklig minoritet.
Telencephalon
Oppbygging
Telencephalon utgjør det som de fleste oppfatter som «hjernen». Den ligger ovenfor hjernestammen og er den største og mest velutviklede delen av hjernens fem utviklingsmessige hovedregioner eller hovedkategorier:
Funksjoner
NB!: Storehjernen er en stor struktur med mange underregioner og underdeler. Det er viktig å konstatere at dette avsnittet lister funksjoner som storehjernen som helhet utfører.
Unidad Revolucionaria Nacional Guatemalteca
Unidad Revolucionaria Nacional Guatemalteca (spansk: Unidad Revolucionaria Nacional Guatemalteca, URNG-MAIZ eller mest URNG) er et politisk parti fra Guatemala som startet som en geriljabevegelse, men som la ned sine våpen i 1996 og ble en juridisk politisk parti i 1998 som følge av fredsprosessen som kom etter at den guatemalanske borgerkrigen var over.
Konflikten mellom Erik XIV og hertug Johan
Konflikten
Uten støtte var hertugen alene i sitt slott i Åbo som i ukene framover ble rømt, for det fantes ingen svensk opposisjon, hans bror Magnus Vasa var syk og hans styrker var demoralisert etter rådgiverne hadde stukket av. De kongelige styrkene ved begynnelsen av august innledet en beleiring av Åbo Slott.
Australias forsvar
Australias forsvar består av tre forsvarsgrener med den offisielle betegnelsen Australian Defence Force (ADF). Øverstkommanderende er generalguvernøren som dronningens representant, mens forsvarsministeren har det politiske ansvaret.
Lågdalsmuseet
Museets samlingsbygning har også gamle verksteder, butikker, hjemmefrontmuseum og Norsk optikkmuseum.
Islands sentralbank
Sentralbankloven av 2009
Som følge av finanskrisen ba statsminister Jóhanna Sigurðardóttir om Davíð Oddssons avgang som sentralbanksjef på hennes første hele dag som statsminister, 2. februar 2009. Oddsson nektet å gå av, og Sigurðardóttir fremmet derfor en ny sentralbanklov for å få byttet ut sentralbanksjefen. Hovendendringene fra forrige revisjon er:
Sentralbanksjef
Pr november 2014 er Már Guðmundsson sentralbanksjef, og Arnór Sighvatsson er visesentralbanksjef. Guðmundsson overtok stillingen som sentralbanksjef 20. august 2009 etter Svein Harald Øygard.
Hærens uniformer
Tjenesteantrekk
Tjenesteantrekk har flere brukområder og inndelinger. T-1 brukes ved formelle anledninger, medaljeseremonier, offentlige opptredener, til- og fratredelse av stilling, formelle, eksterne møter, samt når sjefen ellers finner det korrekt. T-2 er et formelt antrekk, og brukes som daglig antrekk i kontortjeneste, i staber, ved militære skoler, interne og eksterne møter, reiser, permisjon og ellers når ikke annet antrekk er fastsatt.
2. divisjon i ishockey-VM 2010 for menn
Ishockey VM-2010 (divisjon II) var en turnering under Ishockey-VM som ble avholdt av IIHF mellom den 10. og den 17. april 2010. Deltakerne var delt i 2 grupper. Gruppe A ble spilt i Naucalpan i Mexico og gruppe B ble spilt i Narva i Estland.
VM i turn 1974
Det 18. verdensmesterskapet i turn ble arrangert i perioden 20. til 27. oktober 1974, i Varna i Bulgaria.
Dave Dowle
Diskografi
Med Brian Auger's Oblivion Express Med Streetwalkers Med Whitesnake Med Midnight Flyer Andre artister
Irish Parliamentary Party
IPPs mest varige bidrag til det irske samfunnet var at partiet var ansvarlig for å ha bygget opp en parlamentarisk tradisjon i Irland. Denne ble tatt opp av Dáil Éireann, slik at de væpnede opprørerne raskt begynte en parallell prosess med statsbygging som banet vei for Government of Ireland Act 1920 og den anglo-irske traktat''.
Kongsdelene kirke
Kongsdelene kirke er ei langkirke fra 1905 i Asker kommune, Viken fylke, tidligere i Hurum kommune i Buskerud. Kirken har navn etter gården Kongsdelene.
Degerneshallen
Hallen brukes mest til håndball og turn. Det er et stort håndballmiljø i Rakkestad og Degernes. Det er en kiosk hvor man kan kjøpe brus, pølser m.m. når det er kamper. Harlem transport er den største sponsoren til hallen, men en betydelig del av driften finansieres av kommunen.
Markatal
Markatalssystemet har hatt betydning for den enkelte bonde ved skatteutligning og bruksrettigheter i bygdeallmenningen. Jo flere sauer kunne bonden vinterfôre på innmarken, desto mer utmark hadde bonden krav på å disponere i allmenningen. Markatalet bestemte også hvor mye bonden kunne ta ut av fugl, fisk, høy og torv fra allmenningen.
Basel
Basel (italiensk Basilea og fransk Bâle) er hovedstaden i (og utgjør mesteparten av) den sveitsiske kantonen Basel-Stadt. Byen ligger nordvest i Sveits, ved grensene til Frankrike og Tyskland, og ved Rhinens bredder. Med sine nærmere 170,000 innbyggere innenfor bygrensen og 740,000 i forstedene rundt, er Basel den tredje største byen i Sveits.
Den verdensberømte tennisspilleren Roger Federer kommer fra Basel. Fotballspilleren Granit Xhaka som spiller for Arsenal FC kommer også fra Basel. Det kan òg nevnes at fotballaget FC Basel, som holder til i St. Jakob Park, er fra den sveitsiske byen.
Håndball-VM 2007 for kvinner
Gruppe F
-
Fort Bliss
Fort Bliss er en garnison som tilhører den amerikanske hæren. Garnisonen er oppkalt etter oberstløytnant William Wallace Smith Bliss. Den dekker et areal på 4,500 km² i delstatene Texas og New Mexico, et område som tilsvarer delstaten Rhode Island i utstrekning.
Bøddel
Historisk
Yrket bøddel var et yrke som gikk i arv fra generasjon til generasjon. Hvis ens far var bøddel, var en selv bøddel også. Bødler ble sett på som urene, og man kunne ikke røre ved ting en bøddel hadde rørt, og for all del ikke en bøddel selv. Akkurat som kongeslektene giftet de seg bare med mennesker fra andre bøddelslekter.
Norsk historie
Da skarpretteren i Christiansand, Nils Froholdt, døde i 1824, ble embedet stående ledig.
Den 2. juli 1849, da den trondheimske skarpretter Lars Hyll hadde sagt opp sin stilling, ble det bestemt at det kun skulle være en skarpretter i hele landet. Vervet gikk til den bergenske skarpretter Samson Isberg.
Rob Waring
Som komponist har Rob Waring arbeidet innenfor ulike stilretninger og ensemblesammenhenger. Han har skrevet for soloinstrumenter, kammer- og jazzensembler, kor, slagverk, ulike kombinasjoner av akustiske og elektroniske instrumenter og rene elektroakustiske verker. Han har også skrevet musikk til ballett, film, teater og radio. Waring har hatt bestillingsoppdrag fra Collage Dansekompani, Søyr, Rikskonsertene, SKRUK, Sosialistisk Kor i Oslo, SISU slagverksensemble, NRK Radio, Ultimafestivalen, Forsvarets Musikkorps Sørlandet, Dan Styffe, Kjell Tore Innervik, Rolf-Erik Nystrøm, Frevo gitarduo, Ellen Bødtker og andre utøvere og ensembler.
Fosterhjem
Moderne fosterhjem i Norge
Betegnelsen fosterhjem brukes i Norge i dag særlig om private hjem og kjernefamilier som tar vare på barn og ungdom som for en periode ikke kan bo hos foreldrene sine. Noen ganger er det foreldrene som i samarbeid med barneverntjenesten bestemmer at et barn skal bo i fosterhjem. Andre ganger er det Fylkesnemnda for barnevernsaker som avgjør dette etter forslag fra barnevernet. Beredskapshjem er private fosterhjem som kan ta imot barn på kort varsel og for kort tid. Familiehjem er private hjem som tar imot barn til oppfostring og særlig oppfølging.
José Pedro Varela (Uruguay)
Befolkning
Kilde:
Kaia Varjord
Hun opptrådte solo med teksten Mitt namn er Rachel Corrie, som hadde premiere i Det Norske Teatret i januar 2008.
James Francis McIntyre
Episkopalgenealogi
Hans episkopalgenealogi er:
Svensk kalender
I januar 1711 bestemte Karl XII av Sverige at Sverige skulle gå tilbake til den julianske kalenderen da den svenske kalenderen kun var i bruk i Sverige. En ekstra dag ble lagt til i februar 1712 for å klare dette, noe som gav måneden unike 30 dager.
EFTA
Historie
EFTA ble opprettet ved Stockholmskonvensjonen av 1960, på initiativ fra Storbritannia. Samarbeidet var mindre forpliktende enn EEC, som var blitt dannet to år tidligere gjennom undertegnelsen av Romatraktaten. Norge hadde på dette tidspunkt sin utenrikspolitikk nært knyttet til Storbritannia, og var derfor en naturlig partner i samarbeidet. I tillegg var Sverige, Danmark, Portugal, Sveits og Østerrike med fra begynnelsen. Senere ble Island (1970), Finland (1986) og Liechtenstein (1991) medlemmer.
Nåværende betydning
Medlemmene av ESA og EØS-komiteen er anmeldt som diplomater i Brussel og står både formelt og reelt under instruks av hjemlige myndigheter.
Funksjonalisme (arkitektur)
Funksjonalisme (lat. functio (gen. functionis), «fungere», «utføre», «fullbyrde») er et begrep, mest kjent innenfor formgiving og arkitektur, som hevder at der er en uløselig sammenheng mellom bruken av et objekt og formen på det. Begrepet er også benyttet innen sosiologi, antropologi, filosofi, språkvitenskap, politikk, psykologi, og historie. Forkortelsen funkis er et lån fra svensk, brukt for å betegne karakteristiske utslag av retningen som stil, til tider i en nedsettende mening. Uttalen «fønkis» er en misforståelse som kan skyldes en sammenblanding med begrepet funky.
Funksjonalismen i Norge
Det første funksjonalistiske bygget i Norge var Skansen restaurant, av arkitekt Lars Backer, bygget 1927 (revet 1970). Det er regnet som ett av de aller første funksjonalistiske bygg i Norden. Ove Bang ble en av Norges fremste funksjonalistiske arkitekter. Arkitekt Arne Korsmo var viktig for utviklingen gjennom sine funksjonalistiske bygg som brakte estetiske, funksjonalistiske impulser hjem til Norge i ny gjendiktning. Som professor i arkitektur ved Norges tekniske høgskole (nå Norges teknisk-naturvitenskapelige universitet) fikk han stor betydning gjennom utdanning av de unge arkitekter.
Andre viktige arkitekter her hjemme var Sverre Aasland, Frithjof Hjalmar Reppen, Nicolai Beer, Gudolf Blakstad og Herman Munthe-Kaas, Eyvind Moestue, Ole Lind Schistad, Leif Grung, Rolf Prag (innlandsfunkis) og Per Grieg, med flere.
Scene
Dybdevirkning og skrå bredder
Da teatre og operahus begynte å bli utbredt i Europa på 1600-tallet begynte også ny teknologi å innta disse nybyggene. Den italienske arkitekten Sebastiano Serlio utformet en rekke prinsipper om perspektivtegning, og ut ifra disse teoriene begynte man å lage scenografi som skulle skape illusjoner på scenen. Scenografien forestilte gjerne lange passasjer som strakte seg bakover langs midten av scenen. Ved å bygge passasjene slik at den bakre enden var smalere og lavere enn den fremste, ga de en illusjon av å være lenger enn de egentlig var. Etter hvert oppdaget man at illusjonen ble enda mer overbevisende dersom forsvinningspunktet lå høyere enn scenegulvet egentlig var, og man begynte å bygge scenegulv som skrånet oppover, vekk fra publikum. Scenens helling lå vanligvis på et høyde-til-lengde-forhold på mellom 1 til 18 (5,56 %) og 1 til 48 (2,08 %). De engelske uttrykkene up-stage og down-stage («oppscene» og «nedscene») for henholdsvis bakerst og fremst på scenen henger fortsatt igjen fra denne tiden, fordi en skuespiller som befant seg lenger bak på scenen enn en annen også befant seg høyere i rommet. Slike hellende gulv ga også fordelen at publikum, som satt på et flatt gulv i motsetning til slik publikumstribuner ofte er i dag, bedre kunne se hva som foregikk på scenen. Ulempen var at det skrå gulvet ga skuespillerne unaturlige gangmønstre, og man begynte å bygge publikums seter i en skrå formasjon slik at scenen igjen kunne bli flat, som i det greske teateret.
Proscenium
Proscenium, som kommer fra gresk med betydningen «førscene», er den fremste delen av scenen som ofte stikker ut i mellom sceneteppet og orkesteret. Proscenium kan også referere til den imaginære, vertikale flaten som strekker seg som en film over scenens åpning. Rundt denne åpningen er det vanlig med en dekorert bue som kalles en prosceniumsbue som rammer inn scenen og gir en «titteboks effekt». Dekorerte prosceniumsbuer er vanlig å se i teatre og operasaler fra 1800- og første halvdel av 1900-tallet, særlig i bygg med historistisk og klassisistisk arkitektur, men har siden siste halvdel av det 20. århundre blitt mindre vanlig. En gullfarget prosceniumsbue kan sees på bildet til høyre. Proscenium skiller skuespillerne og publikummet fra hverandre med en «fjerde vegg» som publikum kan se igjennom. Denne imaginære veggen har gitt opphav til uttrykket «å bryte den fjerde veggen» som vil si at skuespillerne henvender seg til publikum, enten direkte eller indirekte, ofte for å skape en komisk eller dramatisk effekt.
Ryghs vei (Oslo)
Veien fikk navn i 1938 etter Evald Rygh. Han var bl.a. banksjef, borgermester, ordfører og statsråd, og han har også fått Evald Ryghs gate og Evald Ryghs plass oppkalt etter seg.
Olav Anton Thommessen
Utdannelse og karrière
Thommessen studerte ved Westminster Choir College og Indiana University i USA og tok bachelorgrad i komposisjon i 1969. Han studerte deretter med Piotr Perkowski i (Warszawa i 1970, og under Werner Kaegi og Otto Laske i Utrecht 1971–1972.
Filtrum
Dersom et foster utvikler filtrumen feil, kan det føre til leppe- kjeve ganespalte. Barn med føtalt alkoholsyndrom har ofte glatt overleppe og utydelig filtrum. Også gutter med tilstanden Aarskogs syndrom er kjennetegnet av bredt filtrum (avstanden fra nesen til enden av overleppa).
Odd Henrik Johnsen
Luftsport
I 1975 startet Odd Bodø Hang & Paraglider Klubb og allerede i 1976 deltok han i Nordisk Mesterskap innen hanggliding. I 1977 grunnla han hang- og paragliderstevnet Midnattsol Cup (MSC) i Bodø. Midnattsol Cup har fra da og frem til idag vært en årlig begivenhet med konkurranser og friflyging som har bidratt til å gjøre Bodø verdenskjent i luftsportskretser. I 1977 ledet han også Norsk Aero Klubbs virksomhet innen hanggliding for å få dette inn i lovlige former. I 1980 satte han motor på hangglideren og Johnsen var straks ute med ny «trike».
Gammleng-prisen
Det blir hvert år delt ut priser til rundt 10 utøvere i forskjellige klasser. I forbindelse med fondets 50-årsjubileum i 2007 ble det samlede prisbeløpet øket fra 310 000 kroner til 410 000 kroner; 50 000 til vinneren av veteranprisen og 40 000 til de øvrige prisene. Under markeringen av fondets 60-årsjubileum i 2016 ble prisbeløpet øket til 75 000 til veteranprisene og 50 000 til de øvrige. For anledningen ble det delt ut to ekstra veteranpriser. På grunn av koronaviruspandemien ble prisen ikke delt ut i 2020. Året etter ble det derfor avholdt to utdelinger, en på våren hvor det ble delt hele 50 priser på 25 000 kroner hver, og en ordinær utdelingen på høsten.
Røahagan (Oslo)
Røahagan (1A–71B, 2–54) er en vei på Røa i bydel Vestre Aker i Oslo. Dengår nordover fra et kryss med Griniveien og Sørkedalsveien og ender i en snuplass sørvest for Voksen kirkegård. Derfra er det gangveiforbindelse til andre veier i området.
Glitter
Symbolsk bruk
Tyskere snakker om rader av militære medaljer og dekorasjoner som «Lametta» (tysk for glitter), når standspersoner pynter seg i fulle regalia eller på høyt formalitetsnivå. Uttrykket ble skapt for å beskrive Hermann Görings framtoning, f.eks. i en «Chanson» av Claire Waldoff, «Rechts Lametta, links Lametta, Und der Bauch wird imma fetta» (til høyre glitter, til venstre glitter, og vommen blir stadig feitere).
Komikeren Loriots film fra 1977 «Weihnachten bei Hoppenstedts» (Jul hos familien Hoppenstedt) er om en familiejul der en bestefar med prøyssisk utdannelse nynner på «Helenenmarsch» med «ra-da-buff», mens han beklager mangelen på glitter («Früher war mehr Lametta!». Før var det mer glitter! har blitt et munnhell.
Efteløt kirke
Historie
Kirken var «valgkirke» og ble brukt som valglokale under valget til Riksforsamlingen på Eidsvoll i 1814.
En større oppussing fant sted i 1786 ifølge innskrift på en tavle i våpenhuset. Da regner man blant annet med at de doble dørene i korskillet ble fjernet. Antagelig ble også himlingene dekorert ved denne anledningen, for under den senere restaureringen i 1953 ble gamle, dekorerte himlingsbord funnet under takverket der.
Fotogalleri
Bruk pilene til å navigere i bildene eller klikk på knappen mellom pilene for oversikt over albumet (vises under bildet).
Fritz Haarmann
Rettssaken
Haarmann var vant med å sitte i avhør, og i begynnelsen kom politiet ingen vei med ham. Men så kom Robert Witzels mor til politistasjonen. Sønnen hennes forsvant på vei til sirkus om kvelden 24. april 1924. Da de første hodeskallene ble funnet i mai, var Witzels far blitt bedt av politiet om han kunne identifisere den ene som sønnens, på bakgrunn av en deformitet i kjevebenet. Det kunne han. Nå la fru Witzel merke til et par som kom innom politistasjonen. Den unge mannens jakke var helt lik den hennes sønn hadde hatt på seg da han forsvant, og bæreren opplyste at han hadde fått den gjennom «herr Haarmann». I bukselommen fant han en legitimasjon med navnet «Witzel». Nå strammet nettet seg for alvor rundt morderen. Senere ble det innrømmet at påtalemyndighetene hadde banket tilståelsene ut av ham.
Robert
Robert er et mannsnavn med opprinnelse i det gammeltyske navnet Hrodebert dannet av de norrøne ordene hróðr som betyr «berømmelse», «ære», «ros» eller «heder», og bjartr som betyr «lys», «lysende» eller «skinnenede».
Utbredelse
Navnet er kjent i Norge fra 1300-tallet i formen (H)róðbjartr. I nyere tid har navnet vært mest populært i Norge rundt 1970-tallet.
Lesozavodsk
Lesozavodsk fikk bystatus i 1938.
Adrian Vandenberg
Adrian «Adje» van den Berg (født 31. januar 1954 i Haag) er en nederlandsk gitarist, låtskriver, plateprodusent og kunstmaler, mest kjent for sin tid som medlem av hard rock-bandet Whitesnake i periodene 1986–1991 og 1994–1997. Han ble først kjent med det nederlandske bandet Teaser i 1978, og fikk moderat internasjonal suksess tidlig på 1980-tallet med sitt eget band Vandenberg. Vandenberg har også spilt i «supergruppen» Manic Eden. Han konsentrerte seg i mange år om en karriere som kunstmaler, men var i 2020 tilbake med albumet 2020, der Ronnie Romero var vokalist.
Aruba
Språk
Ved folketellingen i 2010 talte 68,3 % av innbyggerne vanligvis papiamento. 13,5 snakket spansk, 7 % engelsk, 6 % nederlandsk og 1,4 % kinesisk.
Religion
Befolkningen tilhører for det meste kristendommen. I folketellingen i 2010 oppga 75,3 % av befolkningen at de var katolikker. 2,7 % var protestanter og 1,7 % Jehovas vitner. 11,7 % oppga å tilhøre andre trossamfunn, mens 5,5 % ikke tilhørte noen religion.
Hedenstad kirke
Historie
Kirken hadde opprinnelig et rektangulært skip og et smalere, tilnærmet kvadratisk kor, som var betydelig lavere enn skipet. Murene er 1,25—1,50 m tykke. Skipets murer er cirka 1,50 m høyere enn korets. Det antydes at murene i skipet og koret opprinnelig kan ha vært like høye, men et skipets murer senere har blitt murt opp 1,50 m til i forhold til koret. Skipet måler 12,5 x 10,6 m og koret 7,2 x 8 m.
Slaget ved Drepana
Ettervirkninger
Publius Claudius Pulcher klarte å rømme og returnere til Roma i skam, der han ble anklaget for forræderi. Det som i hovedsak førte til at Pulcher ble trukket for retten var vanhelligelsen av den hellige høna. Han ble dømt og sendt i eksil med sin politiske karriere ødelagt.
Paul Parker
Paul Andrew Parker (født 4. april 1964 i West Ham i London) er en tidligere engelsk fotballspiller som har spilt for blant andre Fulham, Queens Park Rangers og Manchester United. Han var også en viktig bidragsyter for s herrelandslag under VM i fotball i 1990.
Samuel Alexander Mudd
Liv og virke
Påtalemyndighetene presenterte mange vitner som blant annet uttalte at Mudd hadde skutt en av sine fem slaver i beinet, og at han hadde truet med å sende de andre slavene til Richmond i Virginia der de kunne bistå i byggingen av de konfødererte soldatene sine forsvarsverker. Det ble også hevdet at Mudd hadde bistått soldater fra konføderasjonen, blant annet ved å gjemme deres soldater på tobakkplantasjen sin.
Narva-Jõesuu
Historie og severdigheter
Byen hadde sitt høydepunkt på 1870-tallet, da jernbanen mellom Tallinn og St. Petersburg ble åpnet. Narva-Jõesuu ligger i den nordøstlige enden av europavei 9 (E9), som starter i Cabo de São Vicente i Portugal. E9 er ca. 5 000 km lang.
Jondalen kirke
Historie
Kirken har 150 sitteplasser og kirkegård med leggplass. Kirkegården omgis av nettinggjerde og ble utvidet i 1926.
Kirken ligger ved fylkesvei 37 gjennom Jondalen.
Secure Shell
Første versjon av protokollen kalt SSH-1 var skrevet og designet av Tatu Ylönen fra Finland i 1995. Han dannet etterpå selskapet SSH Communications Security for å videreføre arbeidet. Første versjon av SSH ble utgitt som fri programvare, men de opprinnelige utviklerne bestemte seg for å utgi senere versjoner som proprietær programvare.
Carsten Tank Nielsen (1818–1892)
Karriere
Under hans ledelse ble to fundamentalt nye teknologier tatt i bruk i telekommunikasjonen, nemlig den kablede telegrafen i 1850-årene, og endelig telefonen i omkring 1880. Dette året ble det også åpnet for private aktører i telefonimarkedet, og det vokste fram en rekke kommunale og private telefoniselskaper i konkurranse med Telegrafvesenet.
Dragestil
Den har røtter i nasjonalromantikken og J. C. Dahls arbeid for å bevare stavkirkene. På denne tiden ble også Tuneskipet, Gokstadskipet og Osebergskipet gravet ut. Dragestilen kan sees som et naturlig sluttpunkt i 1800-tallets tilbakeskuende stilutvikling.
Johan Gulliksens vei (Tønsberg)
Gaten er oppkalt etter Johan Gullichsen (f. 1848, død etter 1935), kjøpmann og innehaver av Tønsberg maskinolie- og sæbefabrik.
Francis Joseph Spellman
Bakgrunn
Francis Joseph Spellman var sønn av William og Ellen (født Conway) Spellman. Hans far, hvis egne foreldre hadde innvandret tll USA fra Clonmel og Leighlinbridge i Irland, drev dagligvareforretning. Han hadde to brødre, Martin og John, og to søstre, Marian og Helene, og som barn var han korgutt i Holy Ghost Church.
Hovedkonsekrerende biskop
Erkebiskop / kardinal Spellman var hovedkonsekrerende ved ordinasjonen for et stort antall biskoper, for det meste amerikanske:
Sim (by)
Byen er fødestedet til Igor Kurtsjatov, en berømt sovjetisk/russisk fysiker.
Digitalt bakkenett
Andre teknologier
Digitalt bakkebasert fjernsyn er en av flere konkurrerende og/eller kompletterende teknologier for digital-TV. Andre teknologier er Digitalisert kabel-TV, Satellitt-TV og IPTV.
Digitalt bakkenett i Norge
I Norge er det digitale bakkenettet bygget ut og driftet av Norges Televisjon (NTV), som først ble tildelt konsesjon for perioden 1. juni 2006 til 1. juni 2021. I 2019 ble konsesjon gitt til og med 31. desember 2030. NRK og RiksTV leier sendekapasitet av NTV. Det digitale bakkenettet ble bygget ut med tre signalpakker. Fra og med sommeren 2010 ble det utvidet til fem signalpakker. Fra høsten 2019 ble antall signalpakker redusert til fire.
Spekeskinke
Norsk spekeskinke
Tester har vist at dagens norske spekeskinker ofte holder ujevn kvalitet, i det to eller flere innkjøp av samme type og merke kan smake forskjellig og ha ulik farge og konsistens fra gang til gang. En forbrukertest viste også at norske skinker kunne ha uakseptabel høy vannaktivitet (i noen tilfeller over 0,9, som er øvre grense satt av myndighetene), noe som kan føre til angrep fra mikroorganismer. Norske spekeskinker kritiseres også ofte (spesielt i utlandet) for å ha høyt saltinnhold, dårlig utviklet smak og liten mørhet.
Spansk skinke
Ibéricoskinke (Jamón Ibérico) blir av mange holdt for å være verdens beste spekeskinke, og produksjonen kan ta opp mot 30–36 måneder eller mer. Den mest eksklusive kvaliteten, bellotta, kjennetegnes av sitt nøttepreg, noe som skyldes at grisen spiser eikenøtter i tre måneder før den slaktes. Skinken finnes i tre kvaliteter, hvorav den mest kostbare kan koste opp mot 2 500 norske kroner eller mer per kilo i løsvekt.
Musée maritime fluvial et portuaire de Rouen
Museet
I tillegg er det utstillinger med ulike temaer som endres jevnlig, eksempelvis om nordboere i vikingetiden og deres langskip som gikk opp de franske elvene, eller om fergebroen i Rouen.
Alf Sommer
Alf Sommer var gift med skuespilleren Astrid Sommer.
John Francis O’Hara
Bakgrunn
I 1906 dro O'Hara over til Argentina og tilbragte seks måneder på en kvegranch Tilbake i Uruguay foretok han markedsundersøkelser for United States Department of State. Han fortsatte med studiene, og fulgte med da faren ble forflyttet til Brasil.
Episkopalgenealogi
Hans episkopalgenealogi er:
Hurum kirke
Hurum kirke er en langkirke av stein på Hurumlandet i Asker kommune, Viken fylke, tidligere i Hurum kommune i Buskerud. De eldste delene av kirken stammer fra 1100-tallet. Kirken tilhører i dag Asker prosti i Oslo bispedømme. Før kommunesammenslåingen i 2020 lå kirken under Lier prosti i Tunsberg bispedømme.
Åsgård sykehus
Historie
I 1948 kjøpte staten eiendommen Åsgård, gnr. 118, bnr. 1, i Tromsøysund. I 1961 var sykehuset ferdig bygget og klar for delvis drift og overført fra staten til Troms og Finnmark fylkeskommuner og bykommunene Harstad, Tromsø, Hammerfest, Vadsø og Vardø.
City Lade
City Lade ble utvidet 2012–2014, og ble da byggetrinn 2 åpnet høsten 2014, Trondheims største kjøpesenter både i areal og i antall butikker.
Lasse Thoresen
Liv og virke
Lasse Thoresen har mottatt flere utmerkelser: Norsk Komponistforenings pris Årets verk for klaververket Stadier i den indre dialog (1981), AbUno (1992), Carmel Eulogies (1993); Kritikerprisen for Qudrat, for synthesizer og slagverk, Lindemanprisen for hele sitt kompositoriske virke (1987). I 1987 oppnådde Illuminations for Violoncello and Orchestra hederlig omtale under Prix Italia. Han fikk Spellemannprisen 1998 for albumet The Sonic Mind, med en fiolin– og en cellokonsert fremført av Oslo-Filharmonien. I 2001, mottok han Prix Jacques DURAND fra Institut de France, Academie des Beaux Arts for sin musikk. I 2002 fikk han Foundation Samii-Housseinpour Price (Belgium). I 2003 ble han tildelt Edvard-prisen for sitt 60 minutters suite for kveder og sinfonietta Løp, lokk og linjar. I 2010 ble han tildelt Nordisk råds musikkpris for sitt Opus 42, fire stykker skrevet for Nordic Voices som en del av Konkressensprosjektet, et estetisk forskningsprosjekt Thoresen begynte i 2004 for å berike tradisjonelle sangteknikker med bruk av utvalgte elementer fra etnisk sang. Han ble nominert til Spellemannprisen 2009 i klassen samtidskomponist for To the Brother Peoples. I 2023 fikk han Musikkforleggerprisen 2023 i klassen årets opphaver innen klassisk-/samtidsmusikk og var nominert i samme klasse i 2021.
Dryadula phaetusa
Dryadula phaetusa er en sommerfugl som tilhører gruppen Heliconiini i den store familien flikvinger (Nymphalidae).
Server
Servere i nettskyen
Det finnes flere former for skytjenester:
Microsoft Windows
Programvare fra Microsoft er ofte kun tilgjengelig for selskapets egne operativsystemer.
Designregistrering
Beskyttelse av design ble tidligere kalt mønsterbeskyttelse.
Inesa Kravets
Inesa Mykolajivna Kravets (ukrainsk Інеса Миколаївна Кравець, født 5. oktober 1966 i Dnipropetrovsk) er en tidligere ukrainsk friidrettsutøver (lengde og tresteg). Kravets begynte sin karriere som lengdehopper og fikk i 1992 sin personlige rekord på 7,37 og vant en sølvmedalje samme år under OL 1992 i Barcelona. Senere var det som tresteghopper at hun fikk sine største suksesser som blant annet OL-gull og VM-gull samt mange ganger verdensrekord. Hennes personlige rekord er 15,50 fra VM i Göteborg 1995 som ennå er verdensrekorden.
Os skole (Rakkestad)
Os skole er en barneskole i Rakkestad kommune i Østfold, som hadde 229 elever i 2009. Skolen ble bygget i 1961 og ligger 2 kilometer fra Rakkestad sentrum. Skolen ligger nær skogen og har egen fotballbane.